பால காண்டம்
[[File:Four Sons of Dasaratha.jpg|thumb|250px|[[தசரதன்|தசரதனுக்கு]] நான்கு ஆண் மகன்கள் பிறத்தல்]]
 
 [[வால்மீகி]] முனிவர் இயற்றிய [[சமஸ்கிருதம்|சமஸ்கிருத மொழி]] [[இராமாயணம்|இராமாயண]] [[இதிகாசம்]] ஏழு காண்டங்கள் கொண்டதாகும். அவற்றில் '''பால காண்டம்''' (Bala Kanda)  ([[சமஸ்கிருதம்]] ''{{IAST|bālakāṇḍa}}'', முதலாவதாக அமைந்துள்ளது. மற்ற காண்டங்கள் முறையே [[அயோத்தியா காண்டம்]], [[ஆரண்ய காண்டம்|ஆரணிய காண்டம்]], [[கிஷ்கிந்தா காண்டம்|கிட்கிந்தா காண்டம்]], [[சுந்தர காண்டம்]] மற்றும் [[யுத்த காண்டம்]] ஆகும்.
 
 ==பால காண்டத்தின் அமைப்பு==
 
 பால காண்டம் 76 அத்தியாயங்கள் எனும் சருக்கங்களுடன் கூடியது. 
 
 ==வரலாறு==
 வால்மீகி முனிவர், [[நாரதர்|நாரதரிடம்]], இப்படிப்பட்ட நல்லொழுக்கமுடைய மனிதன் உலகில் ([[இராமன்]]) உண்மையில் வாழ்கிறாரா என்ற கேள்வியுடன் பால காண்டம் துவங்குகிறது.
 நாரதர், இராமனின் குணநலன்கள், உடல் அமைப்புகள், இராமனின் கதையைச் சுருக்கமாக வால்மீகி முனிவருக்கு விளக்குகிறார்.  பின்னர் இராமகாதையை எழுதிய வால்மீகி முனிவர், தனது ஆசிரமத்தில் வாழும் [[சீதை]]யின் பிள்ளைகளான [[லவன்]] மற்றும் [[குசன்|குசனுக்கு]] எடுத்துரைக்கிறார். &lt;ref&gt;[http://home.wlu.edu/~lubint/texts/Ramayana.pdf THE RAMAYANA (“The Deeds of Rama”)]&lt;/ref&gt;&lt;ref&gt;[ http://holybooks.lichtenbergpress.netdna-cdn.com/wp-content/uploads/Ramayana-VOL-1-Bala-Ayodhya-Kanda.pdf}{{Dead link|date=ஆகஸ்ட் 2021 |bot=InternetArchiveBot }}&lt;/ref&gt; 
 
 ==பால காண்டச் சுருக்கம்==
 
 ===இராம-இலக்குமணர்கள் பிறத்தல்===
 [[இந்திரன்|இந்திரனின்]] நண்பரும், [[அயோத்தி]]யைத் தலைநகராகக் கொண்ட [[கோசல நாடு|கோசல நாட்டின்]] [[இச்வாகு]] குல மன்னருமான [[தசரதன்|தசரதனின்]] மூன்று மனைவியர் [[கௌசல்யா]], [[சுமித்திரை]] மற்றும் [[கைகேயி]] ஆவார். இவ்விணையர்களுக்கு நீண்டகாலமாகப் பிள்ளைப்பேறு இல்லாததால், தன் குல குருவான [[வசிட்டர்|விசிஷ்டரின்]] ஆலோசனையின் படி, [[விபாண்டகர்|விபாண்டக முனிவரின்]] மகன் [[கலைக்கோட்டு முனிவர்|ரிஷ்யசிருங்கரைக்]] கொண்டு, பிள்ளைவரம் வேண்டிச்செய்த பெரும் வேள்வியில் கிடைத்த பாயாசத்தை, தசரதன், தம் மூன்று மனைவியர்களுக்கு உண்ணக் கொடுத்தான். அதன் காரணமாகவே கௌசல்யாவிற்கு  [[இராமன்|இராமனும்]], சுமித்திரைக்கு [[இலக்குமணன்]] மற்றும் [[சத்துருக்கனன்]] எனும் இரட்டையரும், கைகேயிக்கு [[பரதன்|பரதனும்]] பிறந்தனர். &lt;ref&gt;{{Cite web |url=http://www.tamilvu.org/slet/l3100/l3100pd1.jsp?bookid=56&amp;auth_pub_id=69&amp;pno=234 |title=பால காண்டம் - 5. திரு அவதாரப் படலம் |access-date=2017-05-19 |archive-date=2017-06-07 |archive-url=https://web.archive.org/web/20170607060341/http://www.tamilvu.org/slet/l3100/l3100pd1.jsp?bookid=56&amp;auth_pub_id=69&amp;pno=234 |url-status= }}&lt;/ref&gt;
 
 இராமர் பிறந்த நாளை [[இந்து|இந்துக்கள்]]  [[இராம நவமி]] விழாவாகக் கொண்டாடுகின்றனர். மேலும் இராமர் பிறந்த அயோத்தியை [[ராம ஜென்ம பூமி]]யாக வழிபடுகின்றனர்.
 
 [[File:Vishwamitra.jpg|thumb|250px|தசரதனிடம் இராமரை தன்னுடன் காட்டிற்கு அனுப்பக் கோரும் [[விசுவாமித்திரர்]]]] 
 
 குல குருவான வசிட்டரிடம் இராமன் முதலானவர்கள் அனைத்துக் கல்விகளையும் கற்றனர். 
 இந்நிலையில் தசரதனின் அரசவைக்கு வந்த [[விசுவாமித்திரர்|விசுவாமித்திரரின்]] வேண்டுகோளுக்கு இணங்கவும், குல குரு வசிட்டரின் அறிவுரையின் படியும்,  விசுவாமித்திரரின் வேள்வியைக் காக்க இராமரையும், இலக்குமணனையும், விசுவாமித்திரருடன் காட்டிற்கு அனுப்புகிறார் தசரதன்.
 
 ===தாடகை – சுபாகு வதம்===
 காட்டில் விசுவாமித்திரரின் வேள்வித் தீயில் இறந்த விலங்குகளின் மாமிசம் மற்றும் இரத்தங்களைக் கொட்டி, வேள்வியை நாசம் செய்துவந்த [[அரக்கர்|அரக்கர் குல]] [[தாடகை]] மற்றும் [[சுபாகு]]வை, இராமர் தன் கூறிய அம்புகளால் தாக்கிக் கொன்றார்.  இராமரின் தாக்குதலிலிருந்து தாடகையின் மற்றொரு மகன் [[மாரீசன்]] அடிபட்டு தப்பிப் பிழைத்தான்.
 
 ===அகலிகை சாப விமோசனம்===
 [[File:Rama releasing Ahalya from curse.jpg| thumb|கல்லாக கிடந்த [[அகலிகை]], இராமரின் பாதம் பட்டு சாபவிமோசனம் அடைதல்]]
 விசுவாமித்திரரின் வேள்வி நன்கு முடிந்த பின்னர், காட்டில் வரும் வழியில், [[கௌதமர்|கௌதம முனிவரின்]] சாபத்தால் கல்லாகி கிடந்த ஒரு கல் மீது இராமரின் கால் பட்டதால்,  அக்கல் உயிர் பெற்று [[அகலிகை]]யாக உயிர்த்தெழுந்தாள்.
 
 ===சீதா கல்யாணம்===
 [[File:Ravi Varma-Rama-breaking-bow.jpg|thumb|left|[[மிதிலை]]யில் சீதையின் சுயம்வரத்தில் சிவ தனுசை முறிக்கும் இராமர்]]
 விசுவாமித்திரர், இராம-இலக்குமணர்களை [[ஜனகன்|ஜனக மன்னர்]] ஆளும்  [[மிதிலை]] நகரத்திற்கு அழைத்து வந்தார். அங்கு [[சீதை]]யின் சுயம்வரத்திற்காக வைத்திருந்த, யாராலும் வளைக்க இயலாத, மாபெரும் சிவ [[வில்|தனுசை]] [[இராமன்]] வளைத்து, சீதையை வெற்றி கொண்டார். பின்னர் தசரதன் குடும்பத்தினருக்கு செய்தி அனுப்பிய ஜனகர், தனது இளைய மகளான [[ஊர்மிளா| ஊர்மிளாவை]] இலக்குமணருக்கும், தன் தம்பி [[குசத்துவஜன்|குசத்துவஜினின்]] மூத்த மகளான [[மாண்டவி]]யை பரதனுக்கும், இளைய மகளான [[சுருதகீர்த்தி]]யை சத்துருக்கனனுக்கும் திருமணம் செய்து வைத்தனர். 
 
 ===பரசுமாரின் ஆணவம் ஒடுக்கல்===
 தசரதன் குடும்பத்தினர் திருமண விழா முடிந்த பின்னர், மிதிலையிலிருந்து அயோத்திக்கு திரும்பும் வழியில், மிதிலையில் சிவ தனுசை முறித்த இராமரை இடைமறித்து, [[பரசுராமர்]] தனது கோடாரியால் கடும் போர் புரிந்தார். போரின் முடிவில் இராமரிடம் தோற்றுப் போன பரசுராமரின் ஆணவம் ஒழிந்தது.
 
 ==இதனையும் காண்க==
 *[[ராம ஜென்ம பூமி]] 
 *[[இராம நவமி]]
  
 ==மேற்கோள்கள்==
 {{Reflist}}
 
 ==வெளி இணைப்புகள்==
 
 * [http://www.valmikiramayan.net/bala/sarga1/bala_1_frame.htm E-text of Bala Kanda] {{Webarchive|url=https://web.archive.org/web/20170510170637/http://www.valmikiramayan.net/bala/sarga1/bala_1_frame.htm |date=2017-05-10 }}
 
 {{இராமாயணம்}}